TV7 JERUUSALEMMA UUDISED
Eetris on Jeruusalemma Uudised. Tere õhtust!
Iisraeli juhtkond külastas Hiinat.
Riigi president Reuven Rivlin ja peaminister Benjamin Netanyahu
olid Hiinas riigivisiidil, mille eesmärgiks on edendada
Iisraeli ja Kaug-Ida maade vahelisi majandus- ja poliitilisi suhteid.
Kutse Hiinasse esitas riigi president Xi Jingping
seoses kahepoolsete diplomaatiliste suhete 25. aastapäevaga.
Visiidi ajal allkirjastati ka olulisi kaubandus- ja tööstuslepinguid
aviatsiooni, põllumajanduse, hariduse ja teadusuuringute vallas
ning lepingute maht ulatub tihti miljardite dollariteni.
Sama reisi vältel külastab president Rivlin ka Vietnami.
Iisraeli julgeolekuteenistus hoidis mullu ära sadu terrorirünnakuid.
Shin Bet, mis vastutab Iisraeli sisejulgeoleku eest,
teatas, et vahistas 2016. a üle 400 palestiinlase,
enne kui nad jõudsid Iisraelis rünnakuid teha.
Luuresse, piirivalvesse ja elektroonilisse luuresse panustamine
on kandnud vilja ja rünnakuplaanijad on püütud kinni piiril
või oma baasides.
Alanud aastal investeerib Iisrael julgeolekusse veelgi enam,
sest ei Hamas, Fatah, Hezbollah ega Islamidžihaad
pole oma võitluslippe veel langetanud, vaid jätkavad rünnakuid.
Saabuv paasapüha
on teiste suurte pühade kõrval olnud tavaliselt aeg, mil äärmusrühmitused
püüavad rünnakutega korratust, segadust, ja hirmu tekitada.
Iisrael on reisimiseks siiski endiselt äärmiselt turvaline ja turistisõbralik.
ÜRO süüdistab taas Iisraeli apartheidis.
ÜRO allorgan ESCWA, Lääne-Aasia majandus- ja sotsiaalkomisjon
süüdistas ÜRO veebilehel Iisraeli apartheidis
ehk rassilises diskrimineerimises,
ilma et vastavat raportit oleks esitletud peasekretäri kantseleis,
mis on ametlik protseduur.
Raporti järgi kohtleb Iisrael palestiinlasi rassistlikult
ja Jeruusalemma valitsus kasutab väidetavalt
rassilise diskrimineerimisega seotud meetodeid.
Peasekretär Guterres käskis raporti veebilehelt koheselt eemaldada
ja Iisraeli suursaadik Danny Danon
esitas raporti suhtes ÜRO peasaalis jõulise vastulause.
Ka peasekretäri esindaja imestas,
kuidas mõni asekantsler võib esineda ÜRO nimel, kasutada ÜRO logo
ja avaldada ÜRO dokumendina midagi,
mis pole peasekretäri laualt läbi käinud.
Raporti taga olnud ESCWA juht Rima Khalaf
lahkus koheselt komisjoni juhi positsioonilt.
ESCWAsse kuulub 18 araabiamaad
ja selle peakorter on Beirutis, Liibanonis.
Palestiinlaste president Abbas helistas Rima Khalafile kohe,
kui kuulis raportist ja selle tagajärjel toimunud lahkumisest
ning teatas, et Palestiina omavalitsus
andis Khalafile Palestiina kõrgeima aumärgi
teeneka töö eest sionistliku apartheidi- režiimi tegevuse paljastamises.
ÜROs kihiseb sisemine kriis.
Ka USA valitsus reageeris karmilt ESCWA raportile
ja nõudis koheselt selle eemaldamist ÜRO veebilehtedelt ja arhiivist,
sest see pole ÜRO ametlik dokument ega esinda maailmaorgani seisukohta.
Trumpi valitsus teatas esmaspäeval,
et boikoteerib ka ÜRO Inimõigusorganisatsiooni UNHRC
järgmise koosoleku päevakorda,
kuna seal tahetakse taas süüdistada Iisraeli asjades,
mida see pole palestiinlaste suhtes teinud.
Trumpi valitsuse esindaja Mark Toner teatas samuti,
et USA hääletab kõigi ÜRO esitatud viie resolutsiooni vastu.
Liibanoni terrorirühmitus Hezbollah
mõistis aga oma juhi Hassan Nasrallah' suu läbi hukka
ÜRO peasekretäri tegevuse, väites samas,
et rühmitus ei usalda enam maailmaorganisatsiooni.
See võib olla mõlemapoolne,
sest Hezbollah on pea kogu maailmas terrorirühmituseks määratletud.
Hezbollah püüdis suurendada oma raketiarsenali.
Iisraeli Õhujõud tegid eelmine nädal rünnakuid Süüriasse
nelja lennuki ja ühe UAV ehk mehitamata drooni abil.
F-16 hävitajate sihtmärgiks oli konvoi,
millega Süüria püüdis toimetada Hezbollah'le Liibanoni
uusi õhutõrjerakette.
Iisraeli lennukid väljusid Ramat Davidi baasist Haifast idas,
läbisid Liibanoni õhuruumi ja hävitasid mainitud konvoi.
Süürias Palmyra lähedal asuv T4 nimeline õhutõrjebaas
tulistas Iisraeli hävitajate suunas neli raketti,
millest ühe hävitas Iisraeli õhutõrjekompleks Arrow,
kaks hävitasid lennukite enda raketitõrjesüsteemid
ja üks kukkus Jordaaniasse.
Süüria uudistetoimetuse SANA sõnul
õnnestus neil alla lasta üks Iisraeli lennuk,
kuid Iisraelis ei teatud sellest midagi.
See oli aga haruldane juhtum selle poolest,
et Iisrael tunnistas, vähemalt kaudselt, nelja lennukiga Süürias käimist.
Droon ründas aga pühapäeval Damaskuse lähedal sõidukit
ja hävitas selle raketiga.
Autos oli teiste seas Süüria armee Golani Vabastusarmee ülem al-Sayad,
kes hukkus ja oligi ilmselt rünnaku objekt.
Iisrael teatas Süüriale, et hävitab nende õhutõrje,
kui midagi sarnast peaks veel juhtuma.
Iisraeli kaitseminister Lieberman teatas Süüria valitsusele,
et Iisrael hävitab nende õhutõrjebaasi,
kui Süüria püüab veel Iisraeli lennukeid alla lasta.
"Hävitame vaid konvoisid,
mis veavad salaja rahvusvaheliste lepingute vastaselt
kõrgtehnoloogilisi relvi terrorirühmitustele.
Me ei osale sõjas ega hävita tsiviilobjekte,
kuid hoiame ära selliste relvade toimetamise Liibanoni, Hezbollah'le
ja teistele terrorirühmitustele.
Need on vastuolus ÜRO resolutsiooniga 1701
ning selliste relvade vedu kujutab Põhja-Iisraeli tsiviilelanikkonnale
julgeolekuohtu ja seda me ei luba,"
ütles armee peastaabiülem kindral Gady Eizenkot.
Tema sõnul on selgelt näha,
et Hezbollah' planeerib järgmist sõda Iisraeli vastu
ja seepärast on kutsutud teenistusse reservväelasi
ja tõstetud Golanil valmisolekut.
See on tänaseks kõik. Kena õhtut ja jääge TV7 kanalile!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.